सिकनाझार हाग्रा ओनसोलनिफ्राय सानफ्रोमबो सिखाव फालांगिरिफोरा बेसेन गोसा साल दंफांजों लोगोसे गुबुन-गुबुन रोखोमनि बेसेन गोसा दंफांफोरखौ दानफाइना फालांगि खालामखोमानायनि जाउनाव हाग्रानि बिबाङा जोबोद खम जालांनाय थासारिखौ नुनो मोन्दों। जारिमिनजों गोथौयै सोमोन्दो गोनां सिकनाझार हाग्रामा ओनसोलाव आथिखालाव सानफ्रोमबो दावमा- दावसा, जिब-जुनारनि सोदोब रिंहोनायनि सोलाय मानसि-दुमसिनि सोदोबखौसो बांसिननै रिंखांनायसो खोनानो मोनो। हाग्रा एवस्रांनानै बिफां-लाइफां दानफाइना न’ लुनानै थानाय नुनो मोन्दों।